अरबाज खान बोले- एक छत के नीचे दो बीवियों का रहना आसान नहीं था..पिता ने संभाली थी स्थिति
Arbaaz Khan Chat Show (The Invincibles) - अरबाज खान का कहना है कि जब उनके पिता सलीम खान ने हेलेन से दूसरी शादी की थी तो वो समय उनके परिवार और मां सलमा के लिए बेहद मुश्किल था। अरबाज ने कहा है कि उन्हें और उनके परिवार को हेलेन को एक्सेप्ट करने में कई साल लग गए थे।
अरबाज खान का कहना है कि जब उनके पिता सलीम खान ने हेलेन से दूसरी शादी की थी तो वो समय उनके परिवार और मां सलमा के लिए बेहद मुश्किल था। अरबाज ने कहा कि उन्हें और उनके परिवार को हेलेन को एक्सेप्ट करने में कई साल लग गए थे।
हालांकि कुछ सालों बाद सलीम खान की वजह से पूरी फैमिली साथ आ पाई। अरबाज खान ने हाल ही में सौतेली मां हेलेन को अपने चैट शो द इनविंसिबल्स में इनवाइट किया था। इस दौरान दोनों ने खान परिवार से जुड़ी कई सारी चीजों पर बात की।
वो समय मेरी मां के लिए बहुत मुश्किल था..
अरबाज ने हेलेन से कहा है कि वो समय उनके परिवार के लिए बेहद मुश्किल था। उन्होंने कहा, 'ये एक मुश्किल समय था, खासतौर पर मेरी मां के लिए। हम सभी उस समय छोटे थे। हालांकि हमारे पिता ने हम सभी के साथ कभी सौतेला व्यवहार नहीं किया।
उन्होंने हमारी किसी चीज की उपेक्षा नहीं की। उन्होंने हमें किन्हीं सुविधाओं से वंचित भी नहीं रखा। उन्होंने (सलीम खान) इसे पूरे सम्मान के साथ अपनी लाइफ में जगह दी। उनके लिए ये (हेलेन से शादी) एक इमोशनल एक्सीडेंट था।'
हेलेन को घर के सदस्य के रूप में जगह देना आसान नहीं था..
हेलेन को घर के सदस्य के रूप में जगह और सम्मान देना खान परिवार के लिए आसान नहीं था। अरबाज ने इस विषय में बात करते हुए कहा, 'ये कहना आसान नहीं था कि चीजें नॉर्मल हैं। दो बीवियों का एक ही छत के नीचे रहना आसान नहीं था।
उस समय मामला बहुत जटिल हो गया था। ये कैसे और क्यों काम कर गया, इसका जवाब देना मुश्किल है। मुझे लगता है कि ईमानदारी और तालमेल से चीजें हम लोगों के लिए आसान हो गई।'
परिवार को जोड़े रखने में पिता सलीम का अहम रोल
अरबाज ने परिवार को जोड़े रखने का क्रेडिट अपने पिता सलीम खान को दिया। अरबाज ने कहा कि उनके पिता ने उन सभी को एक खुशहाल परिवार के रूप में एक साथ रखने के लिए बहुत कोशिश की।
सलमान और सोहेल ने भी उनके साथ खड़े होने का फैसला किया। ये बात समय के साथ सामान्य होते गई। सलीम ने परिवार को जोड़े रखने के लिए एक मजबूत स्तंभ का काम किया।
शादी के 17 साल बाद हेलेन के नजदीक आए थे सलीम
सलमा से शादी के 17 साल सलीम को फेमस डांसर हेलेन से प्यार हो गया था। मैरिड होने के बावजूद किसी दूसरी औरत से प्यार करने पर उन्होंने अरबाज खान के साथ ही एक इंटरव्यू में कहा था, 'मेरे कोई ऐसा इरादा नहीं था। हेलेन भी यंग थीं, मैं भी यंग था, ये एक इमोशनल एक्सीडेंट था। ऐसा किसी के साथ हो सकता था।'
बाद में सलीम, सलमा और हेलेन एक ही छत के नीचे रहने लगे। सलीम की पूरी फैमिली ने हेलेन को एक्सेप्ट भी कर लिया। सलमान सहित सलीम के सभी बच्चे हेलेन को ऑन्टी कह कर बुलाते हैं।
ये खबर भी पढें..
'एक हिंदू लड़की से शादी करना आसान नहीं था':सलीम खान बोले- ससुर को मेरे धर्म से दिक्कत थी, उन्होंने कहा, पढ़े-लिखे तो हो,बस रिलीजन एक्सेप्टेबल नहीं है
लीजेंड्री राइटर सलीम खान ने बेटे अरबाज के नए चैट शो में अपनी शादी और इससे हुई दिक्कतों के बारे में बात की। उन्होंने कहा कि एक हिंदू लड़की से शादी करना आसान नहीं था। सलीम का कहना है कि जब वो पहली बार सुशीला के घरवालों से मिलने पहुंचे तो काफी डरे हुए थे। सुशीला के पिता ने सलीम से कहा कि वो अच्छे परिवार से आते हैं, पढ़े लिखे हैं लेकिन उनके धर्म को वो लोग स्वीकार नहीं कर सकते। पूरी खबर पढ़ें